CELEX: 62007CN0547
Language: sk
Date: 2007-12-07 00:00:00
Title: Vec C-547/07: Žaloba podaná 7. decembra 2007 – Komisia Európskych spoločenstiev/Poľská republika

23.2.2008   
            
            
               SK
            
            
               Úradný vestník Európskej únie
            
            
               C 51/35
            
         Žaloba podaná 7. decembra 2007 – Komisia Európskych spoločenstiev/Poľská republika
   (Vec C-547/07)
   (2008/C 51/58)
   Jazyk konania: poľština
   Účastníci konania
   
      Žalobkyňa: Komisia Európskych spoločenstiev (v zastúpení: D. Recchia a K. Herrmann, splnomocnení zástupcovia)
   
      Žalovaná: Poľská republika
   Návrhy žalobkyne
   
               —
            
            
               určiť, že Poľská republika si tým, že neoznačila ako osobitne chránené oblasti vtáctva všetky územia, ktoré sa pri uplatnení všetkých ornitologických kritérií zdajú ako najvhodnejšie na ochranu druhov vtáctva, nesplnila povinnosti, ktoré jej vyplývajú z článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúceho vtáctva (1),
            
         
               —
            
            
               zaviazať Poľskú republiku na náhradu trov konania.
            
         Žalobné dôvody a hlavné tvrdenia
   Poľská republika mala povinnosť označiť osobitne chránené oblasti vtáctva (ďalej len „OCHO“) v okamihu pristúpenia k Európskej únii.
   V decembri 2004 bol zverejnený ornitologický zoznam vtáčích oblastí s európskym významom v Poľsku (IBA 2004), ktorý na základe ornitologických kritérií vymedzoval 140 oblastí významných pre ochranu vtáctva.
   Poľská republika neoznačila ako OCHO 15 území z vtáčích oblastí uvedených v zozname IBA 2004 aj napriek tomu, že poľské orgány nepredložili žiadne vedecké overenie odôvodňujúce ich neoznačenie.
   Rovnako rozlohy 8 OCHO sú podstatne menšie ako ich náprotivky v zozname IBA 2004, čo spôsobuje, že mimo ich hranice sa nachádzajú územia, ktoré sa podľa IBA 2004 zdajú ako najvhodnejšie na ochranu druhov vtáctva.
   Poľské orgány navyše v septembri 2007 bez toho, aby to oznámili Komisii, vykonali zmenšenie rozlohy 5 označených OCHO podstatným spôsobom z hľadiska ochrany vtáctva.
   
      (1)  Ú. v. ES L 103, s. 1; Mim. vyd. 15/001, s. 98.